EuroBench/eurobench-wiki-lt-topics huggingface dataset:
Tema: Futbolas
Tailando vyrų futbolo rinktinė – Tailandui atstovaujanti nacionalinė futbolo komanda, kurią kontroliuoja Tailando futbolo asociacija. Rinktinė nė karto nedalyvavo pasaulio čempionate, bet dalyvavo 8 žemyno čempionatuose. Nors Siamas jau 1925 m. prisijungė prie FIFA, rinktinė pirmąsyk suburta 1948 m., o tarptautiniuose turnyruose dalyvauja nuo 1956 m.
Tema: Paukščiai
Teratornitidai (Teratornithidae) – naujojo pasaulio grifų (Cathartiformes) būrio, išnykusi labai didelių bei vienų didžiausių skraidžiusių paukščių šeima, gyvenusi Šiaurės ir Pietų Amerikos žemynuose mioceno bei pleistoceno laikotarpiu.
Tema: Futbolas
Mianmaro vyrų futbolo rinktinė – Mianmarui atstovaujanti nacionalinė futbolo komanda, kurią kontroliuoja Mianmaro futbolo federacija. Rinktinė nė karto nedalyvavo pasaulio čempionate, bet dalyvavo 1 žemyno čempionate.
Tema: Medicina
Akupresūra arba taškinis masažas – poveikio žmogaus organizmui spaudant aktyvius kūno taškus technika, tradicinė kinų medicinos metodika. Masažuojama sukamaisiais judesiais nykščiu, didžiuoju pirštu ar specialiu 2–10 mm skersmens pieštuku. Kartais spaudoma delnu ar pėda. Akupresūros procedūra trunka nuo kelių sekundžių iki 10 minučių. Nėra jokių mokslinių įrodymų, kad egzistuoja akupunktūros taškai, meridianai ar či.
Tema: Futbolas
Montserato vyrų futbolo rinktinė – Montseratui atstovaujanti nacionalinė futbolo komanda, kurią kontroliuoja Montserato futbolo asociacija. Rinktinė nedalyvavo nė viename pasaulio ar žemyno čempionate.
Tema: Futbolas
Makao vyrų futbolo rinktinė – Makao atstovaujanti nacionalinė futbolo komanda, kurią kontroliuoja Makao futbolo asociacija. Rinktinė nedalyvavo nė viename pasaulio ar žemyno čempionate.
Tema: Futbolas
Futbolas (angl. foot 'pėda' + ball 'kamuolys') – žaidimas kamuoliu tarp dviejų komandų. Kartais skiriant nuo amerikietiško futbolo vadinamas asociacijos futbolu, pagal Anglijos Futbolo Asociaciją, kuri 1863 m. sukūrė dabartinių taisyklių futbolo pagrindus.
Tema: Kalnai
Kebnekaisė (šved. Kebnekaise) − aukščiausias kalnas Švedijoje, Skandinavijos kalnuose; 75 km į vakarus nuo Kirunos miesto. Kebnekaisės kalnas aukščiausias ne tik Švedijoje, bet ir visoje Laplandijoje, besidriekiančioje per visą Skandinavijos šiaurę (Norvegiją, Suomiją, Švediją, Rusiją). Tai aukščiausias šiauriau poliarinio rato esantis Europos kalnas. Kalno viršūnė iškilusi tarp populiarių Abisko ir Sareko nacionalinių parkų, tačiau nėra jų teritorijoje. Kebnekaisė yra šalia Karališkojo kelio (Kungsleden) − garsaus pėsčiųjų maršruto, vedančio nuo Abisko iki Hemavano apie 450 km. Šlaituose sniegynai ir nedideli ledynai. Kalnų tundra, beržų keružių sąžalynai. Samiai Kebnekaisę dažniausiai vadina Katilo viršūne (Giebmegaisi), tačiau ji gana retai minima jų folklore. Seniau jie tikriausiai nežinojo, kad Kebnekaisė iškyla aukščiau kitų kalnų, todėl neskyrė jai ypatingo dėmesio. Tuo tarpu piečiau esantis ir labiau išraiškingas Akos (Ahkka) kalnas buvo laikomas šventu ir neretai būtent jam atitekdavo Laplandijos karalienės titulas. Kalno viršūnė turi dvi smailes: pietinę (Sydtoppen) ir šiaurinę (Nordtoppen). Tradiciškai aukščiausia yra laikoma pietinė Kebnekaisės smailė, nors ji už šiaurinę aukštesnė tik dėl daugiau nei 30 m storio ledo, kuris dengia viršūnę visais metų laikais. Šiaurinė smailė siekia 2097 m aukštį, tačiau ledo sluoksnio neturi. 2003 m. mokslininkai atliko matavimus Kebnekaisės viršūnėje ir nustatė, kad kasmet dėl globalinio atšilimo jos aukštis mažėja. Dėl šios priežasties senesniuose žemėlapiuose ir aprašymuose galima surasti didesnį Kebnekaisės aukštį (2111 m, 2114 m, 2117 m ir t. t.). Manoma, kad ateityje šiaurinė smailė pranoks tirpstančią pietinę ir perims aukščiausios vietos statusą. Vasarą kalno viršūnėje oro temperatūra gali nukristi iki dešimties laipsnių žemiau nulio, slėnyje prie kalnų stoties (Kebnekaise fjallstation), kuri pastatyta 670 m aukštyje, gali būti vos keletas laipsnių šilumos. Tačiau giedromis dienomis saulė sušildo orą prie viršūn
Tema: Futbolas
Naujosios Zelandijos vyrų futbolo rinktinė – Naujajai Zelandijai atstovaujanti nacionalinė futbolo komanda, kurią kontroliuoja Naujosios Zelandijos futbolo asociacija. Rinktinė dalyvavo 2 pasaulio čempionatuose, 10 žemyno čempionatų. Pasitraukus iš Okeanijos zonos Australijai, Naujoji Zelandija tapo pajėgiausia Okeanijos komanda. Tiesa, 2012 m. Okeanijos taurėje to pranašumo įrodyti nepavyko, nes pusfinalyje Zelandija pralaimėjo Naujajai Kaledonijai. 2010 m. pasaulio čempionate Naujoji Zelandija pateko į grupę su Slovakija, Italija ir Paragvajumi. Su visomis šiomis pajėgiomis komandomis „kiviai“ sužaidė lygiosiomis ir, nors į kitą etapą nepateko, aplenkė tuometinius pasaulio čempionus italus.
Tema: Paukščiai
Irklakojiniai paukščiai (Pelecaniformes) – paukščių (Aves) būrys. Anksčiau tradiciškai priklaususos Anhingidae, Fregatidae, Phaethontidae, Phalacrocoracidae, Sulidae paukščių šeimos yra išbrauktos iš šio būrio sąrašų. Šiame būryje vidutinio dydžio ir dideli paukščiai. Pagal morfologinius požymius, tai labai skirtingos išvaizdos paukščių šeimos. Monogamai, gyvena kolonijomis.
Tema: Upės
Uemė arba Vemė (pranc. Ouémé, Weme) – upė Vakarų Afrikoje, ilgiausia Benine. Prasideda Atakoros kalnuose, teka į pietus savanomis. Įteka į Gvinėjos įlanką netoli Kotonu, sudaro deltą. Viena deltos atšakų teka į Porto Novo lagūną. Didžiausi intakai: Okpara (kairysis), Zu (dešinysis). Upė laivuojama. Uemė būna vandeninga nuo liepos iki lapkričio (maksimumas rugsėjį ir spalį, 592 m³/s), o žiemos mėnesiais itin nusenka.
Tema: Futbolas
2024–2025 m. Ligat ha'Al – Izraelio aukščiausioji futbolo lyga. Sezonas prasidėjo 2024 m. rugpjūčio d., baigėsi 2025 m. gegužės d. Dalyvavo 14 komandų. Dėl rėmimo sutarčių dar žinoma kaip 2025–2026 m. Ligat TOTO Winner
Tema: Upės
Ficrojus (angl. Fitzroy River) – upė šiaurės vakarų Australijoje, Vakarų Australijos valstijoje. Prasideda Kimberlio kalnų masyve, Karaliaus Leopoldo kalnuose. Pradžioje teka į pietvakarius sausringomis vietovėmis, vėliau pasuka į šiaurės vakarus. Įteka į Indijos vandenyno Kingo užutėkį netoli Derbio. Svarbiausi intakai: Margaret Riveris, Hanas, Adkokas ir kt. Po liūčių smarkiai patvinsta, sausrų metu nusenka. Ficrojus patvenktas, vanduo naudojamas drėkinimui.
Tema: Rašytojai
John Ernst Steinbeck, Jr. (Džonas Steinbekas, 1902 m. vasario 27 d. – 1968 m. gruodžio 20 d.) – JAV rašytojas. 1962 m. apdovanotas Nobelio literatūros premija.
Tema: Politikai
Gyjus Verhofstatas (ol. Guy Verhofstadt; 1953 m. balandžio 11 d. Dendermondė, Belgija) – teisininkas, Belgijos politinis veikėjas, 1999-2008 m. Belgijos ministras pirmininkas. Išrinktas Europos liberalų ir demokratų aljanso pirmininku 2009 m. 2014 m. Europos liberalų ir demokratų aljanso kandidatas užimti Europos Komisijos Prezidento postą. Yra investicinių bendrovių APG ir Sofina valdybų narys
Tema: Politikai
Ona Galdikaitė (slapyvardis Vynmedžio Šakelė, 1898 m. rugsėjo 17 d. Giršinai, Mosėdžio valsčius – 1990 m. vasario 9 d. Kaunas) – Lietuvos vienuolė, poetė.
Tema: Filmai
Sukti lošėjai (angl. Rounders) – 1998 m. JAV drama pasakojanti apie pokerio lošėjus. Filmo premjera įvyko 1998 m. rugsėjo 4 d. Venecijos filmų festivalyje.
Tema: Medicina
Danties vainikas (lot. corona dentis) – virš dantenų esanti ir matoma danties dalis. Danties vainiką dengia emalis, po juo – dentinas, o danties viduje - pulpa. Ant danties vainiko virš emalio paprastai susiformuoja nuo kenksmingo rūgščių poveikio dantį sauganti plona perregima plėvelė; jei nuvaloma, per pusvalandį susiformuoja iš naujo. Virš plėvelės susikaupia mikrobų sluoksnis, kurį apdengia baltoji apnaša, sudaryta iš seilių, žuvusių leukocitų, nusilpusio epitelio ląstelių, maisto likučių. Šis sluoksnis pirmąją parą lengvai (skalaujant burną arba valant dantis) nusivalo. Uždelsus pašalinti, persisunkia druskomis, kalkėja ir iš jo susidaro dantų akmenys.
Tema: Rašytojai
Imrė Kertėsas (veng. Imre Kertész; g. 1929 m. lapkričio 9 d. – m. 2016 m. kovo 31 d.) – Vengrijos žydų rašytojas, išgyvenęs holokaustą ir pelnęs Nobelio literatūros premiją 2002 m.
Tema: Kalnai
Atevos kalnagūbris (angl. Atewa Range) – kalnų sistema pietrytinėje Ganoje, Akijem Abuakvos regione, netoli Kibi miesto, į pietvakarius nuo Kvahu plynaukštės, kuri sudaro pietvakarinę Voltos tvenkinio ribą. Kalnagūbris driekiasi apytikriai iš šiaurės į pietus. Susideda iš stačiašlaičių kalvų, turinčių pakankamai lygias viršūnes, grandinės. Atevos kalnagūbris yra paskutinė kainozojaus peneplenos, dengusios pietinę Ganą, liekana. Jo dirvožemis praturtintas boksitu. Kalnagūbryje įsiterpęs svarbus miško rezervatas. Čia prasideda trys svarbios upės: Ajensu ir Densu, kurios teka pietų kryptimi į Atlanto vandenyną, ir Birimas, kuris pirmiausia teka į šiaurę, darydamas lankstą apie Atevos kalnagūbrį, paskiau pasuka į pietvakarius ir susilieja su Pra upe. Birimas yra svarbus, nors ir senkantis deimantų šaltinis.
Tema: Filmai
Hanibalas Lekteris (angl. Hannibal Lecter; gimė 1933 m. Lietuvoje) – lietuvių kilmės fiktyvus veikėjas rašytojo Thomas Harris romanuose ir jų ekranizacijose. Knygose ir filmuose Lekteris – tai kultūringas ir itin protingas psichiatras, kuris kartu yra serijinis žudikas ir kanibalas. Knygose „Hanibalas“ ir „Hanibalas: pradžia“ Lekteris yra įvardijamas kaip Lietuvos didikų palikuonis, kartu turintis ir Italijos Viskončių bei Sforzos kilmingųjų šeimų kraujo. Priešistorėje minima, kad jį kanibalu tapti pastūmėjo 1944 m. Lietuvoje įvykdytas mylimosios mažametės sesers Mišos nužudymas, kurios palaikus valgė regione dezertyravę Trečiojo reicho pagalbininkai, o vėliau vertė valgyti ir jį patį. Filme „Žmonių medžiotojas“ pagrindinį Lekterio vaidmenį atliko Brajanas Koksas (Brian Cox), bet kituose filmuose jį pakeitė Anthony Hopkins. Hopkinsas už pirmąjį savo pasirodymą „Avinėlių tylėjime“ gavo Oskaro apdovanojimą. Seriale Hanibalo vaidmenį atliko danų aktorius Mads Mikkelsen, ir už jį gavo Saturno apdovanojimą. Anthony Hopkins vaidintas Hanibalas Lekteris 2003 m. Amerikos filmų instituto buvo išrinktas geriausiu antagonistu JAV kino istorijoje (angl. greatest villain in American cinema).
Tema: Paukščiai
Kormoraniniai (Phalacrocoracidae) – irklakojinių (Pelecaniformes) paukščių šeima, kuriai priklauso stamboki paukščiai su ilgu ir plonu kaklu. Snapas ilgas, siauras su kabliuku. Plunksnos tamsios, stangrios. Maitinasi giliai nardydami. Šeimoje 3 gentys, 35 rūšys. Paplitę beveik visame pasaulyje. Lietuvoje aptinkamos trys rūšys: Didysis kormoranas (Phalacrocorax carbo) Kuoduotasis kormoranas (Phalacrocorax aristotelis) Mažasis kormoranas (Phalacrocorax pygmeus)
Tema: Medicina
Baltijos teismo medicinos asociacija (BTMA) – organizacija, vienijanti teismo medicinos teorijos ir praktikos, teismo medicininių tarnybų specialistus Baltijos šalyse; asociacija.
Tema: Paukščiai
Rudasis kivis (Apteryx australis) – strutinių paukščių (Struthioniformes) būrio paukštis. Išskiriami 2 porūšiai: Apteryx australis australis, Pietų sala Apteryx australis lawryi, Stiuarto sala
Tema: Rašytojai
Borisas Leonidovičius Pasternakas (rus. Бори́с Леони́дович Пастерна́к; 1890 m. sausio 29 d. (vasario 10 d.), Maskva, Rusijos imperija – 1960 m. gegužės 30 d., Peredelkinas, Rusija) – rusų poetas, rašytojas, vertėjas, vienas iš žinomiausių ir įtakingiausių XX amžiaus rusų poetų. Nobelio literatūros premijos laureatas (1958 m.).
Tema: Upės
Laklanas (angl. Lachlan River) – upė pietryčių Australijoje, Naujajame Pietų Velse; Marambidžio (Murėjaus baseinas) dešinysis intakas. Prasideda Didžiojo Vandenskyros kalnagūbrio vakariniuose šlaituose. Teka lyguma, daugiausia pietvakarių kryptimi. Ties Oksliu sudaro pelkę, kuri jungiasi su Marambidžiu. Didžiausi intakai – Aberkrombis, Burova, Belubula, Krukvelas. Sausuoju žiemos laikotarpiu daug kur išdžiūsta. Ant Laklano įrengta Viangalos užtvanka, skirta srauto reguliavimui. Žemupys vasaros liūčių laikotarpiu laivuojamas.
Tema: Upės
Reva (angl. Rewa River) – ilgiausia Fidžio upė. Teka Viti Levu saloje. Prasideda aukščiausio salos kalno Tomanivio papėdėje, teka į pietryčius. Įteka į Ramiojo vandenyno Laukalos įlanką netoli šalies sostinės Suvos; sudaro deltą. Upės baseinas užima apie trečdalį salos. Didžiausi intakai: Vainibuka ir Vinimala. Upė laivuojama nedideliais laivais iki 80 km nuo žiočių ruožų. Prie Revos upės įsikūrę ~200 kaimų.
Tema: Medicina
Katatonija (gr. katatonos 'įtempimas, sustingimas') – psichikos ir judėjimo sutrikimas, kai ligonis būna susijaudinęs arba nejudrus, kartais visiškai sustingęs. Dažniausiai pasitaiko sergantiems šizofrenija, rečiau – kitomis psichinėmis ligomis, sunkiai apsinuodijus, po galvos smegenų traumos. Apimtas katatoninio susijaudinimo ligonis daro beprasmiškus judesius, kraiposi, kartais mėgdžioja kitų judesius. Jo veidas būna sustingęs, kartais jame būna įniršio, nuostabos; veido išraiška gali visiškai neatitikti situacijos. Ligonis kalba padrikai, kartais kliedi, kartoja kitų žodžius, garsiai šaukia, dažnai visai nekalba. Toks ligonis gali būti agresyvus, pavojingas aplinkiniams. Katatoninio stuporo apimtas ligonis nekalba, nevalgo, nejuda, neretai priešinasi mėginimams pakeisti jo pozą. Kai katatonija prasideda staiga, ligonį dar pila prakaitas, jam pakyla temperatūra, išsenka organizmas, atsiranda širdies kraujagyslių nepakankamumas.
Tema: Paukščiai
Juodakaklis naras (Gavia arctica) – narinių (Gaviiformes) būrio paukštis. Dydis 27-33 cm, svoris – 2000-3000 g. Skiriamasis požymis – kaklo priekis juodas. Galva ir kaklo viršus pilki. Nugarinė pusė juoda, išmarginta didelėmis baltomis dėmėmis. Kaklo ir pagurklio šonuose išilginės juodai baltos juostelės. Kūno šonai juodi, o pilvinė pusė balta. Snapas pilkai juodas. Kojos žalsvai juodos. Žiemą nugarinė pusė juodai rusva. Apatinė pusė nuo gerklės balta. Lietuvoje aptinkamas balandžio – spalio mėn. Gyvena ežeruose, traukimo metu dažnesnis pajūryje. Lizdą įsiruošia krante ar salelėse, visai prie vandens. Lizdo patiesalas labai menkas, vos tik iš saujelės sausų žolių ar vandens augalų. Deda 2 pailgus, nuo gelsvai rudos iki durpinės spalvos, išmargintus juosvomis dėmėmis ir taškais kiaušinius. Abu tėvai peri 28-30 dienų. Išveda vieną vadą. Minta žuvimis, rečiau varlėmis ir vabzdžiais. Taip pat lesa vėžius, o jūroje suryja daugybę smulkių vėžiukų - krevečių. Žiemą migruoja daugiausiai prie Ramiojo vandenyno pakrančių. Įrašytas į Lietuvos raudonąją knygą.
Tema: Filmai
Filmo anonsas, arba kitaip demonstracinis filmo klipas – vaidybinio filmo, greitu metu pasirodysiančio kino teatruose, reklaminis filmukas. Tokių klipų pavadinimas angl. trailer (liet. priekaba) kilo dėl to, jog iš pat pradžių jie buvo rodomi ne prieš, o po kino seansų. Tai tęsėsi neilgai, nes žiūrovai palikdavo kino sales vos tik pasibaigus filmui, tačiau, nepaisant to, pavadinimas išliko nepakitęs. Dabar anonsai yra rodomi prieš kino filmą (arba prieš pirmąjį, A filmą, dvigubame dviejų filmų seanse). Filmų anonsai tapo populiarūs DVD bei Blu-ray diskų formatuose, taip pat ir internete bei mobiliuosiuose prietaisuose. Iš maždaug dešimties bilijonų video peržiūrų kiekvienais metais, filmų anonsai užima trečiąją vietą pagal populiarumą po žinių ir vartotojų sukurtų video.
Tema: Politikai
Matis Vanhanenas (suom. Matti Taneli Vanhanen [ˈmɑtːi ˈtɑnɛli ˈvɑnhɑnɛn] g. 1955 lapkričio 4 Jyväskylä) – suomių politikas, 2003-2010 m. Suomijos Ministras Pirmininkas. Nuo 1975 m. Suomijos centro partijos narys (Suomen Keskusta), pirmininko pavaduotojas nuo 2000 m. ir nuo 2003 m. spalio – pirmininkas. Vanhanenas universitete baigė politologijos studijas. Nuo 2006 m. liepos 1 d. Suomijai perėmus vadovavimą ES, Vanhanenas ex officio 6 mėnesius ėjo ES Tarybos vadovo pareigas.
Tema: Politikai
Kazimiera Galaunienė (g. 1924 m. rugpjūčio 15 d. Piliuonoje, Aukštosios Panemunės valsčius, Kauno apskr. – 2016 m. gegužės 5 d. Kaune) – Lietuvos muziejininkė, meno istorikė.
Tema: Futbolas
2025–2026 m. Ukrainos moterų aukščiausioji futbolo lyga – moterų futbolo čempionatas, kuriame varžėsi pajėgiausios Ukrainos moterų futbolo komandos. Sezonas prasidėjo 2025 m. rugpjūčio 3 d.
Tema: Upės
Logonė (pranc. Logone) – upė Kamerūne ir Čade; didžiausias, kairysis Šario intakas (Čado ežero baseinas). Susidaro susiliejus Mberės ir Pendės upėms, prasidedančioms Mbakanos kalnuose ir Centrinės Afrikos Respublikoje. Teka daugiausia šiaurės kryptimi, sudaro Kamerūno-Čado sieną. Įteka į Šarį šalia Čado sostinės Ndžamenos. Esant stipriems poplūdžiams Logonės vandenys nuteka į Nigerio baseiną (per Benuė intaką Majo Kebį). Laivuojama lietinguoju sezonu (birželį-rugpjūtį) žemiau Bongoro. Prie Logonės įsikūrę miestai: Mundu, Bongoras, Lajus, Ndžamena.
Tema: Upės
Kupers Krykas (angl. Cooper's Creek), aukštupyje Barkū (Barcoo River) – upė centrinėje Australijoje. Prasideda Kvinslando valstijoje, vakariniuose Didžiojo Vandenskyros kalnagūbrio šlaituose. Teka į pietvakarius Didžiojo Artezinio baseino pusdykumėmis ir dykumomis. Toliau upės vaga eina Pietų Australijos valstija ir užsibaigia Eiro ežere. Pagrindinis intakas – Tomsonas. Pastovią tėkmę turi tik aukštupyje, kitur vandens yra tik atskiruose ruožuose. Į vientisą vagą susijungia retai, tik po stiprių vasaros liūčių.
Tema: Kalnai
Transantarktiniai kalnai (angl. Transantarctic Mountains, isp. Montañas Transantárticas) – kalnagūbrių sistema Antarktidoje. Driekiasi maždaug 4000 km nuo rytinės Vedelio jūros pakrantės iki vakarinio Roso jūros kranto. Plotis 200-600 km. Transantarktinių kalnų sistemą sudaro šie kalnų masyvai: Pensakola, Tilas, Horlikas, Karalienės Modos kalnagūbris, Karalienės Elžbietos kalnagūbris, Karalienės Aleksandros kalnagūbris ir kt. Aukštis 2000-3000 m, o aukščiausia vieta – 4668 m (Jalmar Juhanseno k., Karalienės Modos klng.). Transantarktiniai kalnai laikomi riba tarp Rytų Antarktidos ir Vakarų Antarktidos. Kalnus suformavo vulkaniniai procesai. Formavimasis prasidėjo kainozojuje prieš maždaug 65 mln. metų. Taip pat kalnuose randamos smiltainio ir dolerito uolienos, susiformavusios prieš 400 mln. metų, silūro periode. Yra akmens anglies telkinių. Kalnai atrasti 1841 m. Viktorijos Žemėje, Džeimso Roso ekspedicijos.
Tema: Kalnai
Rytų Indijos kalnagūbris (arba 90-asis rytų kalnagūbris) – povandeninis kalnagūbris Indijos vandenyne. Išsidriekęs beveik išilgai 90 ° r. ilg. dienovidinio (tarp 10 ° š. pl. ir 34 ° p. pl.). Ilgis ~5000 km, plotis iki 450 km. Vyraujantis gylis virš gūbrio 2000–2500 m, virš kai kurių viršukalnių (pietinėje dalyje) – 549 m.
Tema: Rašytojai
Jacinto Benavente y Martínez (1866 m. rugpjūčio 12 d. – 1954 m. liepos 14 d.) buvo vienas svarbiausių XX a. ispanų dramaturgų. Jis laimėjo Nobelio literatūros premiją 1922 m.
Tema: Upės
Franklandas (angl. Frankland River) – upė Australijos pietvakariuose, Vakarų Australijos valstijoje. Ilgis apie 400 km, baseino plotas 5990 km², vidutinis metinis nuotėkis – 0,39 km³. Aukštupys ir dalis vidurupio vadinama Gordonu (Gordon River), kitais duomenimis, Gordonas laikomas kairiuoju Franklando intaku. Prasideda Brumhilio apylinkėse, Brumhilio–Tambelapo savivaldybėje (Shire of Broomehill–Tambellup). Teka žemės ūkio regionu į pietus, paskui į vakarus, vidurupyje pasuka vėl į pietus ir vingiuoja pietų, pietvakarių kryptimi per eukaliptų miškus iki Volpolo–Nornalapo įlankos Vakarų Australijos pietinėje pakrantėje. Aukštupyje nuolatinė srovė teka tik po stiprių liūčių, likusį laiką vanduo telkšo vagos giliausiose vietose. Žemupyje upė nuolat vandeninga, iki 6 km nuo žiočių laivuojama. Aukštupyje per metus vidutiniškai iškrinta apie 500 mm kritulių, netoli žiočių – apie 1400 mm. Upės vanduo sūrokas, drumstas. Franklando žemupio gamta saugoma Franklando Kalno ir Volpolo–Nornalapo nacionaliniuose parkuose. Upę 1831 m. pastebėjo britų kapitonas Tomas Banisteris (Thomas Bannister), o Franklandu pavadino gubernatorius Džeimsas Sterlingas (James Stirling), kuriam T. Banisteris apie ją pranešė. Manoma, kad upė pavadinta pagal netoliese esantį Franklando kalną, kurį britų keliautojas Tomas Breidvudas Vilsonas (Thomas Braidwood Wilson) 1829 m. pavadino Van Dimeno Žemės vyriausiojo topografo Džordžo Franklando (George Frankland) garbei.
Tema: Paukščiai
Pelėkakojės vištelės (Heliornithidae) – gervinių paukščių (Gruiformes) šeima. Šios šeimos paukščiai turi skiautėtas kojas, todėl gali gerai plaukioti ir lengvai juda sausuma. Sparnų alkūnės linkyje yra odos raukšlė, kuria nešiojasi jauniklius. Minta žuvimis ir vandeniniais augalais.
Tema: Paukščiai
Smaragdiniai kolibriai (Chlorostilbon) – kolibrinių (Trochilidae) šeimos paukščių gentis. Paplitusi Centrinėje ir Pietų Amerikoje, daugiausia tropiniuose miškuose.
Tema: Futbolas
Niujės vyrų futbolo rinktinė – Niujei atstovaujanti nacionalinė futbolo komanda, kurią kontroliuoja Niujės salų futbolo asociacija (Niue Island Soccer Association). Rinktinė nėra FIFA narė, taip pat nėra pilnateisė OFC narė, todėl nedalyvavo nė vieno pasaulio ar žemyno čempionato atrankoje. Niujė rinktinė yra sužaidusi tik dvi rungtynes, abi 1983 m. Pietų Ramiojo vandenyno žaidynėse. Niujė 0-19 pralaimėjo Papua Naujoji Gvinėjai ir 0-14 Taičiui.
Tema: Politikai
Karl Carstens (liet. Karlas Karstensas; (1914 m. gruodžio 14 d. – 1992 m. gegužės 30 d.) – vokiečių politikas, penktasis Vokieijos Federalinis Prezidentas, teisininkas, teisėtyrininkas konstitucionalistas ir civilistas.
Tema: Rašytojai
Jean-Marie Gustave Le Clézio (dažnai vadinamas tik J. M. G. Le Clézio, g. 1940 m. balandžio 13 d.) – prancūzų rašytojas ir profesorius. Jis parašė daugiau nei 40 knygų, 1963 m. gavo Prix Renaudot už romaną „Tardymas“ (Le Procès-Verbal). 2008 m. jis apdovanotas Nobelio literatūros premija kaip „naujų išvykimų, poetinių nuotykių ir kūniškų ekstazių autorius, žmonijos, esančios už valdančios civilizacijos ribų ir po valdančia civilizacija, tyrinėtojas“.
Tema: Futbolas
Palestinos vyrų futbolo rinktinė – Palestinai atstovaujanti nacionalinė futbolo komanda, kurią kontroliuoja Palestinos futbolo federacija. Rinktinė nedalyvavo nė viename pasaulio čempionate. 2015 m. debiutavo Azijos čempionate, po to, kai 2014 m. laimėjo AFC Iššūkio taurę. Rinktinė suburta Palestinos mandato laikais. Prie FIFA prisijungė 1998 m.
Tema: Kalnai
Longonotas (angl. Mount Longonot) – užgesęs ugnikalnis Didžiajame Lūžių slėnyje, Kenijoje, į pietus nuo Naivašos ežero. Manoma, kad ugnikalnis paskutinį kartą išsiveržė 7-ajame XIX a. dešimtmetyje. Jo pavadinimas kilęs iš masajų žodžio oloonong’ot, reiškiančio „kalnai iš daugelio atšakų“ arba „statūs kalnagūbriai“. Tai stratovulkanas, turintis 8 x 12 km kalderą, kurią suformavo prieš ~21 tūkst. metų išsiveržusi trachitinė lava. Dabartinė kūginė viršūnė, turinti 1,8 km skersmens kraterį, susidarė ankstesnės kalderos vietoje. Kalderos šlaituose ir jos dugne karts nuo karto prapliumpa lava, sudarydama nedidelius satelitinius kūgius. 2004–2006 m. užregistruotas periodinis geodezinis aktyvumas rodo magminių sistemų po ugnikalnio paviršiumi aktyvumą. Longonoto kalnas kaip dalis Longonoto kalno nacionalinio parko yra Kenijos laukinės gamtos tarnybos saugomas objektas. Nuo parko įėjimo iki pat kraterio pakraščio veda takas, kuris supa ir patį kraterį. Šio tako ilgis tėra apie 8–9 km, bet jis labai status, todėl kelionė šia perėja trunka apie 3–4 val. Dantyta kalnų perėja iškilusi į ~2150 m aukštį virš jūros lygio, tuo tarpu kalno viršūnės aukštis siekia 2780 m. Kraterio dugnas apaugęs nedideliais medžiais, o kraštuose yra nedidelių angų, pro kurias veržiasi garai. Kalno apylinkėse auga įvairių rūšių augmenija, sutinkami tokie gyvūnai kaip zebrai, žirafos, buivolai, galvijinės antilopės. Retais atvejais pastebimi ir leopardai. Longonoto kalnas yra 60 km į šiaurės vakarus nuo Nairobio ir nuo jo gudronuotu plentu yra pasiekiamas per valandą. Netoliese esantis miestelis taip pat pavadintas Longonotu. Į pietus nuo kalno yra palydovinė antžeminė stotis. 2009 m. iki pat kraterio nusidriekęs gaisras nusiaubė kalno apylinkes, įkalindamas gyvūnus ir suniokodamas sudžiuvusius krūmus.